PRINC ปัดข่าวบอร์ดอนุมัติงบลงทุนปี 59-60 เผยเป็นเพียงแนวทางการดำเนินงาน
PRINC แจงข่าวบอร์ดอนุมัติงบลงทุนในปี 59-60 เป็นเพียงแนวทางการดำเนินงานเท่านั้น เผยหากได้ข้อสรุปจะแจ้งให้ทราบ
20 ต.ค. 2558

บริษัท พริ้นซิเพิล แคปิตอล จำกัด (มหาชน) หรือ PRINC ระบุว่า จากกรณีที่มีข่าวในหนังสือพิมพ์ เรื่อง คณะกรรมการบริษัทอนุมัติงบลงทุนในปี 59-60 นั้น บริษัทชี้แจงว่าฝ่ายจัดการยังไม่ได้มีการนำเสนอขออนุมัติจากคณะกรรมการบริษัท เป็นเพียงแนวทางการดำเนินงานเท่านั้น เมื่อบริษัทได้ข้อสรุปจะแจ้งให้นักลงทุนทราบ โดยจะปฏิบัติตามกฏระเบียบของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์ต่อไป